|  |  |  |  |
| --- | --- | --- | --- |
| **Tárgy:** | **Gazdasági és Városstratégiai Bizottság**  **NYILVÁNOS**  **ülése** | | |
| **Helyszín:** | **SZMJV. Polgármesteri Hivatal**  **I. emeleti kisterem** | | |
| **Időpont:** | **2015. július 16. 08:00 óra** | | |
| **Jegyzőkönyv-**  **vezető:** | **Farkas Franciska** | | |
| **Jelenléti ív** | **Név** | **Aláírás** | **Megjegyzés** |
|  | Lendvai Ferenc |  | a bizottság elnöke |
|  | Dr. Takátsné Dr. Tenki Mária |  | a bizottság tagja |
|  | Rettegi Attila |  | a bizottság tagja |
|  | Kántás Zoltán |  | a bizottság tagja |
|  | Dr. Kecskés László |  | a bizottság tagja |
|  | Ágh Ernő |  | a bizottság tagja |
|  | Dr. Nemény András |  | a bizottság tagja |
|  | Dr. Ipkovich György |  | a bizottság tagja |
|  | Kopcsándi József |  | a bizottság tagja |
|  | Balassa Péter |  | a bizottság tagja |
|  | Kozma Norbert |  | a bizottság tagja |
|  | Soós József |  | a bizottság tagja |
|  | Horváth Csaba |  | a bizottság tagja |
|  | Tálas József |  | a bizottság tagja |
|  | Poór András |  | a bizottság tagja |
|  | Kremser Csaba |  | a bizottság tagja |
|  | Vörös Lajos |  | a bizottság tagja |
|  | Kovács Előd |  | a bizottság tagja |
|  | Szalai Bálint |  | a bizottság tagja |

|  |  |  |
| --- | --- | --- |
| **Állandó meghívottak** | | |
| **Név** | **Aláírás** | **Megjegyzés** |
| Dr. Puskás Tivadar |  | polgármester |
| Illés Károly |  | alpolgármester |
| Koczka Tibor |  | alpolgármester |
| Molnár Miklós |  | alpolgármester |
| Dr. Károlyi Ákos |  | jegyző |
| Stéger Gábor |  | a Közgazdasági és Adó Osztály vezetője |
| Szakály Szabolcs |  | a Városfejlesztési és Projekt Kabinet vezetője |
| Lakézi Gábor |  | a Városüzemeltetési Osztály vezetője |
| Kuslits Tibor |  | városi főépítész |
| Kovács Vince |  | a Vas Megyei Kereskedelmi és Iparkamara elnöke |
| Litkei Tamás |  | Vas Megyei Építész Kamara |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| **Napirendek előadói, meghívottak** | | |
| **Név** | **Aláírás** | **Megjegyzés** |
| Dr. Nárai Erna |  | a Vagyongazdálkodási Iroda vezetője |
| Dr. Szondy Szilvia |  | a Haladás Sportkomplexum Fejlesztő Nonprofit Kft. ügyvezető igazgatója |
| Kovács Márta |  | a Szombathelyi Távhőszolgáltató Kft. ügyvezetője |
| Bordás Péter |  | tervező |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Lendvai Ferenc, a bizottság elnöke köszöntötte a jelenlévőket. Megállapította, hogy a bizottság a jelenlévő 13 taggal határozatképes.

Javasolta a **Szombathely, Selyemrét utcai zöldterületbe tervezett optikai kábel elhelyezésére vonatkozó javaslat** és **a „Városfejlesztési alap” 2015. évi költségvetésben biztosított előirányzatának felhasználására vonatkozó javaslatok** felvételét a napirendi pontok közé.

A bizottság a napirendi pontokat egyhangúlag – 13 igen szavazattal, ellenszavazat és tartózkodás nélkül - az alábbiak szerint elfogadta:

**201/2015.( VII.16.) sz. GVB határozat**

**1. Javaslat a Rohonci úti stadion és multifunkcionális sportcsarnok beruházással kapcsolatos döntések meghozatalára (Kgy.)**

**Előadó: Lakézi Gábor, a Városüzemeltetési Osztály vezetője**

**Meghívottak: Dr. Szondy Szilvia a Haladás Sportkomplexum Fejlesztő Nonprofit Kft. ügyvezető igazgatója**

**Bordás Péter vezető tervező**

**2. Javaslat Intézkedési Terv elfogadására a Szombathelyi Távhőszolgáltató Kft. állami számvevőszéki vizsgálatához (Kgy.)**

**Előadó: Lakézi Gábor, a Városüzemeltetési Osztály vezetője**

**Meghívott: Kovács Márta a Szombathelyi Távhőszolgáltató Kft. ügyvezetője**

**3. Javaslat a Thököly Imre u. 36. szám alatti ingatlanon létrejött adásvételi szerződés felbontásával kapcsolatos döntéshozatalra**

**Előadó: Lakézi Gábor, a Városüzemeltetési Osztály vezetője**

**4. Javaslat a Szombathely, Szelestey László utca 8. fszt. 1. szám alatti ingatlan ingyenes használatba adására**

**Előadó: Lakézi Gábor, a Városüzemeltetési Osztály vezetője**

**5. Javaslat Szombathely, Selyemrét utcai zöldterületbe tervezett optikai kábel elhelyezésére**

**Előadó: Lakézi Gábor, a Városüzemeltetési Osztály vezetője**

**6. Javaslat a „Városfejlesztési alap” 2015. évi költségvetésben biztosított előirányzatának felhasználására**

**Előadó: Lakézi Gábor, a Városüzemeltetési Osztály vezetője**

**7. Javaslat a „Városfejlesztési alap” 2015. évi költségvetésben biztosított előirányzatának felhasználására**

**Előadó: Lakézi Gábor, a Városüzemeltetési Osztály vezetője**

**8. Javaslat a „Városfejlesztési alap” 2015. évi költségvetésben biztosított előirányzatának felhasználására**

**Előadó: Lakézi Gábor, a Városüzemeltetési Osztály vezetője**

**Zárt ülés:**

**9. Javaslat a Savaria Szimfonikus Zenekarhoz kirendelt önkormányzati biztos 2015. június havi beszámolójának elfogadására és további intézkedések megtételére (Kgy.)**

**Előadó: Dr. Bencsics Enikő, az Egészségügyi és Közszolgálati Osztály vezetője**

**Meghívottak: Gáspárné Farkas Ágota Könyvvizsgáló, önkormányzati biztos**

**Kiss Barna a Savaria Szimfonikus Zenekar Igazgatója**

**1. napirend:** **Javaslat a Rohonci úti stadion és multifunkcionális sportcsarnok beruházással kapcsolatos döntések meghozatalára**

Illés Károly elmondta, hogy a stadion már engedéllyel rendelkezik az előző tervek alapján, de az azóta felmerült észrevételek miatt a tervezőnek módosításokat kellett eszközölni, ezeket mutatja be.

Bordás Péter prezentáció keretében bemutatta a módosított tervet.

Elmondta, hogy a két tervdokumentáció között funkcionális eltérés nincs. Lényeges koncepcionális elem egy 155 fő férőhelyes VIP parkoló. Ez egy olyan lemez, ami alatt a teljes kiszolgáló funkció helyet tud kapni, illetve térben-szintben elválasztja a hátsó nyugati oldali kiszolgáló területeket a közönségforgalmi területektől.

Az épület fő megközelítését a Rohonci út felől képzelték el annak idején. Különböző észrevételezések ráhatására létrehoztak egy parkosított előszűrő zónát az épületek körül, a szurkolók a Rohonci út felől, a keleti oldalon tudnak érkezni. Kialakult egy olyan épületen kívüli épületrész, ami az év 365 napjában ennek a sportlétesítménynek az arca, kommunikációja; múzeum, szurkolói söröző sor tud benne létrejönni.

Van egy 400 m2 alapterületű kiszolgáló, bérbe adható intézményi terület, a jegyértékesítés illetve az információ fog itt helyet kapni.

Az látszik, hogy karakteresen két tömeg jelenik meg a korábbi egyhez képest, távolságot ez a parkoló lemez tart a létesítmények között és ez alatt található minden, ami a létesítmény kiszolgálását biztosítja.

Minden, ami közönségforgalom, a déli illetve a keleti területeken fog megvalósulni.

Van egy olyan terület, ami mind a futballklubhoz mind a szakosztályi részhez fog kapcsolódni, egyetlenegy ellenőrző átjárási pont van. Miután az épületben az érkezési szintet a stadion részére egy szinttel feljebb emelték, így a menekülő lépcsőház közönségforgalmat nem bonyolítana, teljesen szeparált közlekedést biztosítanak a kamera pozícióhoz a sajtó részéről vagy a biztonsági területről.

A következő szint a két munkacsarnok szint a sportcsarnok részére: sportolói, VIP és a nyugati oldali közönségforgalmi terület. A sportcsarnok 450 fős lelátójához itt található a bejárati rész. Van még a nyugati oldalon két szektorrész, a VIP és a sajtó által a nyugati oldal kettévágja, most azt mondták, hogy a DK-i oldal a futballklub javaslatára teljes mértékben családi szektorként kerül kialakításra.

Egy stadion legértékesebb része a közvetítések illetve a nappal háttal ülő nyugati oldal, tehát minden olyan funkciót, ami az üzemeltetéshez szükséges az előírások figyelembevételével kell elhelyezni.

További szint a skyboxok szintje. A korábbi tervnél még az első tervezési program nem bírt azokkal az üzemeltetői tapasztalatokkal, hogy hány szintes VIP-t kelljen létrehozni. Ezért felmerült az az igény, hogy egy kétszintes VIP részből kell, hogy összeálljon. Ez került beépítésre, de ez nem jelent m2 többletet. Tervezői szempontból a skyboxok közötti határoló falak mobilak, tehát a későbbi értékesítés szempontjából akár össze lehet őket nyitni vagy több részre lehet szeparálni.

Amikor a szakosztályi igények elkezdtek kikristályosodni, akkor nyilvánvalóan a költségeket egyensúlyban kellett tartani. Ez azt eredményezte, hogy a korábbi 9 ezer felettiről most 8656 főre csökkent a nézőtér befogadó képessége. A stadion minden közlekedési járdáról elérhető.

Dr. Nemény András megköszönte a prezentációt és hozzátette, hogy jobban örült volna, ha ez először a bizottságon illetve a közgyűlésen hangzik el, mégis döntést kell hozniuk erről.

Megkérdezte, hogy a jégpályára készült költségbecslést azok mérnökök csinálták, akik korábban kiválasztásra kerültek vagy pedig külsős céget bíztak meg ezzel.

Dr. Szondy Szilvia elmondta, hogy az állandó, megbízott költségbecslő készítette.

Kopcsándi József a jégpályával kapcsolatban kért kiegészítést, hogy milyen formában fog megvalósulni.

Bordás Péter elmondta, hogy az eredeti tervezési program nem tartalmazott jégpályát. A folyamatos egyeztetések miatt merült fel ez az igény. A tető és beltéri részek ki lettek lőve, a parkoló lemez maradt, ami mobil jégpálya installálására ideális. Ennyivel, mint lehetőséggel ez a terv többet tud az előzőnél.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság - 10 igen szavazattal, 3 tartózkodással, ellenszavazat nélkül - az alábbi határozatot hozta:

**202/2015.( VII.16.) sz. GVB határozat**

A Gazdasági és Városstratégiai Bizottság megtárgyalta a **Rohonci úti stadion és multifunkcionális sportcsarnok beruházással kapcsolatos döntések meghozatalára vonatkozó javaslatot** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

**Határidő:** 2015. július 16. (Közgyűlés időpontja)

**2. napirend:** **Javaslat Intézkedési Terv elfogadására a Szombathelyi Távhőszolgáltató Kft. állami számvevőszéki vizsgálatához**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság - 11 igen szavazattal, 2 tartózkodással, ellenszavazat nélkül - az alábbi határozatot hozta:

**203/2015.( VII.16.) sz. GVB határozat**

A Gazdasági és Városstratégiai Bizottság megtárgyalta a „**Javaslat Intézkedési Terv elfogadására a Szombathelyi Távhőszolgáltató Kft. állami számvevőszéki vizsgálatához”** című előterjesztést és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

Dr. Simonné Gálos Judit, a Belső Ellenőrzési Iroda vezetője

**Határidő:** 2015. július 16. (Közgyűlés időpontja)

**3. napirend:** **Javaslat a Thököly Imre u. 36. szám alatti ingatlanon létrejött adásvételi szerződés felbontásával kapcsolatos döntéshozatalra**

Dr. Ipkovich György elmondta, a kérdés az, hogy fel akarjuk-e bontani ezt a szerződést, és ha igen, mi annak az oka. Hozzátette, hogy ahol elővásárlási jog terheli az ingatlant, amit kimondott a tulajdonos ajánlatként, azzal jön létre a szerződés.

Molnár Miklós elmondta, hogy sokkal fontosabb lenne az átközlekedő út megszerzése, ahhoz hogy később a sétaút kialakuljon. Az első lépcsőként valóban jó döntés lenne, hogy bekerülünk, de további változásokra van szükség a történet rendezéséhez és ehhez vannak a városnak más eszközei.

Dr. Ipkovich György elmondta, hogy ez egy érvényes szerződés és most hozzájárulnak ahhoz, hogy ezt az előnyös szerződést felbontsák - szerinte nem kellene.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság - 7 igen szavazattal, 2 tartózkodással, 4 ellenszavazattal - az alábbi határozatot hozta:

**204/2015.( VII.16.) sz. GVB határozat**

1./ A Bizottság egyetért azzal, hogy a Thököly utca 36. szám alatti ingatlanra a vételi ajánlat közlésével és elfogadásával létrejött adásvételi szerződés közös megegyezéssel felbontásra kerüljön.

2./ A Bizottság felhatalmazza a polgármestert, hogy a szombathelyi 6475/A/1 hrsz-ú, természetben a Szombathely, Thököly Imre u. 36. szám alatt található, „üzlethelyiség” megnevezésű ingatlanra vonatkozóan az Önkormányzat, mint vevő nevében az adásvételi szerződést a fentiek szerint bontsa fel.

**Felelősök:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő:** azonnal

**4. napirend:** **Javaslat a Szombathely, Szelestey László utca 8. fszt. 1. szám alatti ingatlan ingyenes használatba adására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 13 igen szavazattal, ellenszavazat és tartózkodás nélkül - az alábbi határozatot hozta:

**205/2015.( VII.16.) sz. GVB határozat**

1. A Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b.) pontjában foglaltak alapján úgy dönt, hogy a Szombathely, Szelestey László utca 8. fszt. 1. szám alatti, 250 m2 területű helyiségekre vonatkozóan ingyenes használati jogviszonyt 2015. augusztus 1. napjától 2018. július 31. napjáig engedélyezi a Szombathelyi Kistérség Többcélú Társulása (a továbbiakban: használó) részére az alábbi feltételekkel:

* az ingatlan bérleti díj 1.000,- Ft/m2/ hónap + áfa, azonban az önkormányzat a használó részére ingyenes használatot biztosít. Az ingyenes használatba adással kapcsolatban esetleg felmerülő áfa-fizetési kötelezettség a használót terheli, a hatályos adójogszabályok rendelkezései szerint,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiség használatát másnak nem engedheti át,
* a helyiséget a használó – az abban folytatni kívánt tevékenység gyakorlásához szükséges módon – a saját költségén köteles kialakítani, berendezni és felszerelni,
* az ingyenes használó használati joga megszűnésekor a helyiségcsoportot köteles tisztán, kiürítve, átadáskori állapotban és felszereltséggel visszaadni és ráfordításainak, illetve azok időarányok részének megtérítésére nem tarthat igényt.

1. A Bizottság felhatalmazza a polgármester, hogy a Szombathelyi Kistérség Többcélú Társulásával az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő:** 2015. augusztus 1.

**5. napirend:** **Javaslat Szombathely, Selyemrét utcai zöldterületbe tervezett optikai kábel elhelyezésére**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 13 igen szavazattal, ellenszavazat és tartózkodás nélkül - az alábbi határozatot hozta:

**206/2015.( VII.16.) sz. GVB határozat**

A Gazdasági és Városstratégiai Bizottság a Szombathely, Selyemrét utcai zöldterületbe tervezett optikai kábel elhelyezésére vonatkozó előterjesztést megtárgyalta és az alábbi döntést hozta:

A Gazdasági és Városstratégiai Bizottság a Selyemrét utca K-i oldali telekhatárán, attól cca. 1,0 m távolságon belüli vezeték építését támogatja azzal a feltétellel, hogy a kérelmező Vasi Full-Táv Kft. a közterületek bontás utáni helyreállításáról szóló 3/2008. (IV.1.) önk. rendelet 7. § (7) bekezdésében előírt védőtávolság meghatározásához szükséges tervdokumentációt csatolja a kérelemhez.

**Felelős:** Lakézi Gábor Városüzemeltetési Osztályvezető

**Határidő:** Folyamatos

**6. napirend:** **Javaslat a „Városfejlesztési alap” 2015. évi költségvetésben biztosított előirányzatának felhasználására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 13 igen szavazattal, ellenszavazat és tartózkodás nélkül - az alábbi határozatot hozta:

**207/2015.( VII.16.) sz. GVB határozat**

1.) A Gazdasági és Városstratégiai Bizottság a *Javaslat a „Városfejlesztési alap” 2015. évi költségvetésben biztosított előirányzatának felhasználására* című előterjesztésben foglaltakat megtárgyalta és a Gazdag Erzsi Óvoda részére illetve a Károly Róbert utca 5-11. szám között park rendbetételéhez a szükséges előirányzat biztosítását az előterjesztésben foglaltak szerint támogatja.

2.) A Gazdasági és Városstratégiai Bizottság felkéri a Közgazdasági és Adó Osztály vezetőjét, hogy a Szombathelyi Gazdag Erzsi Óvoda esetében a 600 eFt támogatást az intézmény költségvetésében biztosítani szíveskedjen.

**Felelős**: Lakézi Gábor Városüzemeltetési Osztály vezetője

Stéger Gábor Közgazdasági és Adó Osztály vezetője

**Határidő**: a költségvetési rendelet soron következő módosítása

**7. napirend:** **Javaslat a „Városfejlesztési alap” 2015. évi költségvetésben biztosított előirányzatának felhasználására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 13 igen szavazattal, ellenszavazat és tartózkodás nélkül - az alábbi határozatot hozta:

**208/2015.( VII.16.) sz. GVB határozat**

A Gazdasági és Városstratégiai Bizottság a *Javaslat a „Városfejlesztési alap” 2015. évi költségvetésben biztosított előirányzatának felhasználására* című előterjesztésben foglaltakat megtárgyalta és a Szakképzésért Alapítvány valamint a Vállalkozók és Vállalatok a Szakképzésért Alapítvány részére a szükséges előirányzat biztosítását az előterjesztésben foglaltak szerint támogatja, és elfogadásra javasolja a Közgyűlés részére.

**Felelős**: Lakézi Gábor Városüzemeltetési Osztály vezetője

Stéger Gábor Közgazdasági és Adó Osztály vezetője

**Határidő:** 2015. július 16. (Közgyűlés időpontja)

**8. napirend:** **Javaslat a „Városfejlesztési alap” 2015. évi költségvetésben biztosított előirányzatának felhasználására**

Dr. Nemény András elmondta, hogy 100 millió Ft-ot ha jól emlékszik az utolsó Közgyűlések egyikén megszavaztak a részükre, ehhez képest mennyivel többet kell fizetnünk feléjük, szerinte ez abszolút nem reális.

Lakézi Gábor elmondta, hogy a kivitelező már nagyon sok olyan többletet bevállalt, amivel gyakorlatilag meg lehetett volna akasztani a beruházást.

Nagyon régen épült épület, számtalan belsőépítészeti hibával, amik ismeretlenek voltak a beruházás előkészítő szakaszában, csak a megbontásoknál derültek ki.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság - 5 igen szavazattal, 8 tartózkodással, ellenszavazat nélkül - az alábbi határozatot hozta:

**209/2015.( VII.16.) sz. GVB határozat**

A Gazdasági és Városstratégiai Bizottság a *Javaslat a „Városfejlesztési alap” 2015. évi költségvetésben biztosított előirányzatának felhasználására* című előterjesztésben foglaltakat megtárgyalta és az AGORA Szombathelyi Kulturális Központ (9700 Szombathely, Március 15. tér 5.) részére a javítási munkákhoz szükséges előirányzat biztosítását nem támogatja.

**Felelős**: Lakézi Gábor Városüzemeltetési Osztály vezetője

Stéger Gábor Közgazdasági és Adó Osztály vezetője

**Határidő**: azonnal

Lendvai Ferenc, a bizottság elnöke megállapította, hogy a napirendi pontok megtárgyalásra kerültek, az ülést 08:56 órakor berekesztette.

Szombathely, 2015. július „ ”

**Dr. Nemény András**   **Lendvai Ferenc**

bizottsági tag a bizottság elnöke